คือคุณค่ะ หนูกับแฟนเราไม่ได้สอดใส่กันนะ แต่ประจำเดือนหนูยังไม่มาเลยค่ะ เสี่ยงท้องมั้ยคะ ? คือประจำเดือนหนูเดือนที่แล้วมาวันที่ 24 กุมภา หมดวันที่ 1 มีนาคะ แต่ของเดือนมีนายังไม่มาเลยค่ะ นี่จะสิ้นเดือนแล้ว หนูกังวลมากเลยค่ะ มีแต่ตกขาวสีเหลืองมาค่ะ คือตอนเดือนมกราประจำเดือนหนูมา 2 ครั้ง ทำให้ของเดือนกุมภาเลื่อนมาเป็นที่ 24 ค่ะ มันเกี่ยวข้องกันมั้ยค่ะ หนูจะท้องมั้ยค่ะ ?
สวัสดีค่ะ หากไม่ได้มีการสอดใส่อวัยวะเพศชายเข้าช่องคลอดและไม่ได้มีการหลั่งน้ำอสุจิ โอกาสที่จะตั้งครรภ์ก็ไม่มี ดังนั้นการที่ประจำเดือนยังไม่มา อาจเกิดจาก1. ยังไม่ถึงกำหนดเวลาที่ประจำเดือนมา หากยังอายุน้อย อยู่ในช่วงวัยรุ่น ระยะห่างระหว่างรอบประจำเดือนมักไม่สสม่ำเสมอได้ โดยอาจมีระยะห่างได้ตั้งแต่ 24-35 วัน หรืออาจนานกว่านี้ได้เล็กน้อย2. การมีความเครียด ทำงานหนัก อดนอน นอนดึก อดอาหาร น้ำหนักลด จะส่งผลต่อการหลั่งฮอร์โมน ซึ่งจะทำให้ประจำเดือนยิ่งมาล่าช้าไปอีกได้3. มีน้ำหนักตัวมาก จะมีผลต่อการทำงานของฮอร์โมนเช่นกันดังนั้นแนะนำให้รอประจำเดือนไปอีกซักระย ประจำเดือนน่าจะมาค่ะ แต่หากเคยมีเพศสัมพันธ์แบบมีการสอดใส่ ก็จะมีโอกาสตั้งครรภ์ได้ ในกรณีนี้ ควรตรวจหาการตั้งครรภ์ค่ะสำหรับอาการตกขาวสีเหลือง หากไม่ได้มีปริมาณมากจนเป็นก้อนๆ ไม่มีอาการคันช่องคลอด ไม่มีกลิ่นเหม็นรุนแรง ก็ถือเป็นตกขาวที่ปกติค่ะ ซึ่งปริมาณและลักษณะจะมากน้อยตามรอบเดือนค่ะ